钦定古今图书集成/明伦汇编/皇极典/第283卷 > 前燕〈慕容廆 慕容皝 慕容儁 慕容𬀩〉
## 钦定古今图书集成/明伦汇编/皇极典/第283卷 > 前燕〈慕容廆 慕容皝 慕容儁 慕容𬀩〉

《晋书慕容廆载记》：“廆字弈洛瓌，昌黎棘城鲜卑人也。
其先有熊氏之苗裔，世居北裔，邑于紫蒙之野。其后
与匈奴并盛，控弦之士二十馀万。风俗、官号与匈奴
略同。秦汉之际，为匈奴所败，分保鲜卑山，因以为号。
曾祖莫护跋，魏初率其诸部入居辽西，从宣帝伐公
孙氏有功，拜率义王，始建国于棘城之北。时燕代多”
冠步摇冠，莫护跋见而好之，乃敛发袭冠，诸部因呼
之为步摇。其后音讹，遂为慕容焉。或云“慕二仪之德，
继三光之容”，遂以慕容为氏。祖木延，左贤王。父涉归，
以全柳城之功，进拜鲜卑单于，迁邑于辽东北，于是
渐慕诸夏之风矣。廆幼而魁岸，美姿貌，身长八尺，雄
杰有大度。安北将军张华雅有知人之鉴，廆童丱时
往谒之，华甚叹异，谓曰：“君至长，必为命世之器，匡难
济时者也。”因以所服簪帻遗廆结，殷勤而别。涉归死，
其弟耐篡位，将谋杀廆，廆亡，潜以避祸，后国人杀耐，
迎廆立之。初，涉归有憾于宇文鲜卑，廆将修先君之
怨，表请讨之，武帝弗许。廆怒，入寇辽西，杀掠甚众。帝
遣幽州诸军讨廆，战于肥如，廆众大败。自后复掠昌
黎，每岁不绝。又率众东伐扶馀，扶馀王依虑自杀，廆
夷其国城，驱万馀人而归。东裔校尉何龛遣督护贾
沉将迎立依虑之子为王，廆遣其将孙丁率骑邀之，
沉力战斩丁，遂复扶馀之国。廆谋于其众曰：“吾先公
以来，世奉中国，且华裔理殊，彊弱固别，岂能与晋竞
乎？何为不和，以害吾百姓邪？”乃遣使来降。帝嘉之，拜
为鲜卑都督。廆致敬于东裔府，巾衣诣门，抗士大夫
之礼。何龛严兵引见，廆乃改服戎衣而入。人问其故，
廆曰：“主人不以礼，宾复何为哉！”龛闻而惭之，弥加敬
惮。时东方宇文鲜卑段部，以廆威德日广，惧有吞并
之计，因为寇掠，往来不绝。廆卑辞厚币以抚之。太康
十年，廆又迁于徒河之青山，廆以大棘城，即帝颛顼
之墟也。元康四年，乃移居之，教以农桑法制，同于上
国。永宁中，燕、垂大水，廆开仓振给，幽方获济。天子闻
而嘉之，褒赐命服。太安初，宇文莫圭遣弟屈云寇边
城，云别帅大素延攻掠诸部，廆亲击败之。素延怒，率
众十万围棘城。众咸惧，人无距志。廆曰：“素延虽犬羊
蚁聚，然军无法制，已在吾计中矣。诸君但为力战，无
所忧也。”乃躬贯甲胄，驰出击之，素延大败，追奔百里，
俘斩万馀人。永嘉初，廆自称鲜卑大单于。辽东太守
庞本以私憾杀东裔校尉李臻，附塞鲜卑素连木津
等，托为臻报，仇实欲因而为乱，遂攻陷诸县，杀掠士
庶。太守袁谦频战失利，校尉封释惧而请和。连岁寇
掠，百姓失业，流亡归附者日月相继。廆子翰言于廆
曰：“求诸侯莫如勤王，自古有为之君，靡不杖此以成
事业者也。今连津跋扈，王师覆败，苍生屠脍，岂甚此
乎！”竖子外以庞本为名，内实幸而为寇。封使君以诛
本请和，而毒害滋深。辽东倾没，垂已二周，中原“兵乱，
州师屡败，勤王杖义，今其时也。单于宜明九伐之威，
救倒悬之命，数连津之罪，合义兵以诛之，上则兴复
辽邦，下则并吞二部，忠义彰于本朝，私利归于我国，
此则吾《鸿渐》之始也，终可以得志于诸侯。”廆从之。是
日，率骑讨连津，大败，斩之。二部悉降，徙之棘城，立辽
东郡而归。怀帝蒙尘于平阳，王浚承制以廆为散骑
常侍、冠军将军、前锋大都督、大单于，廆不受。建兴中，
愍帝遣使拜廆镇军将军、昌黎辽东二国公。建武初，
元帝承制拜廆假节、散骑常侍、都督辽左杂裔流人
诸军事、龙骧将军、大单于、昌黎公，廆让而不受。征卤
将军鲁昌说廆曰：“今两京倾没，天子蒙尘，琅邪，承制
江东，实人命所系。明公雄据海朔，跨总一方，而诸部
犹怙众称兵，未遵道化者，盖以官非王命，又自以为
彊。今宜通使琅邪，劝承大统，然后敷宣帝命，以伐有
罪，谁敢不从！”廆善之，乃遣其长史王济浮海劝进。及
帝即尊位，遣谒者陶辽重申前命，授廆将军单于。廆
固辞公封。时二京倾覆，幽、冀沦陷，廆刑政修明，虚怀
“引统，流亡士庶，多襁负归之。”廆乃立郡，以统流人冀
州人为《冀阳郡》，豫州人为成周郡，青州人为营丘郡，
并州人为唐国郡。于是推举贤才，委以庶政，以河东
裴嶷、代郡鲁昌、北平阳耽为谋主，北海逢羡、广平游
邃、北平西方虔、渤海封抽、西河宋奭、河东裴开为股肱，渤海封弈、平原宋该、安定皇甫岌、兰陵缪恺，以文
章才儁，任居枢要。会稽朱左车、泰山胡毋翼、鲁国孔
纂以旧德清重，引为宾友；平原刘赞，儒学该通，引为
东庠祭酒。其世子皝，率国胄束修受业焉。廆览政之
暇，亲临听之，于是路有颂声，礼让兴矣。时平州刺史、
东裔校尉崔毖，自以为南州士望，意存怀集，而流亡
者莫有赴之。毖意廆拘留乃阴结高句骊及宇文段
国等，谋灭廆以分其地。太兴初，三国伐廆，廆曰：“彼信
崔毖虚说，邀一时之利，乌合而来耳。既无统一，莫相
归伏，吾今破之必矣。然彼军初合，其锋甚锐，幸我速
战，若逆击之，落其计矣。静以待之，必怀疑贰，迭相猜
防，一则疑吾与毖谲而覆之，二则自疑三国之中与
吾有韩、魏之谋者，待其人情沮惑，然后取之，必矣。”于
是三国攻棘城，廆闭门不战，遣使送牛酒以犒宇文，
大言于众曰：“崔毖昨有使至。”于是二国果疑宇文同
于廆也，引兵而归。宇文悉独官曰：“二国虽归，吾当独
兼其国，何用人为！”尽众逼城，连营三十里。廆简锐士
配皝，推锋于前。翰领精骑为奇兵，从傍出，直冲其营。
廆方阵而进，悉独官自恃其众，不设备，见廆军之至，
方率兵距之。前锋始交，翰已入其营，纵火焚之，其众
皆震扰不知所为，遂大败。悉独官仅以身免。尽俘其
众于其营候获皇帝玉玺三纽，遣长史裴嶷送于建
邺。崔毖惧廆之仇己也，使兄子焘伪贺廆。会三国使
亦至，请和，曰：“非我本意也，崔平州教我耳。”廆将焘示
以攻围之处，临之以兵，曰：“汝叔父教三国灭我，何以
诈来贺我乎？”焘惧首服。廆乃遣焘归，说毖曰：“降者上
策，走者下策也。”以兵随之。毖与数十骑弃家室，奔于
高句骊，廆悉降其众，徙焘及高瞻等于棘城，待以宾
礼。明年，高句骊寇辽东，廆遣众击败之。裴嶷至自建
邺，帝遣使者拜廆监平州诸军事、安北将军、平州刺
史，增邑二千户。寻加使持节、都督幽州东裔诸军事、
车骑将军、平州牧，进封辽东郡公，邑一万户，常侍、单
于并如故；丹书铁券，承制海东，命备官司，置平州守
宰。段末波初统其国而不修备，廆遣皝袭之，入令支，
收其名马宝物而还。石勒遣使通和，廆距之，送其使
于建邺。勒怒，遣宇文乞得龟击廆，廆遣皝距之。以裴
嶷为右部都督，率索头为右翼，命其少子仁自平郭
趣伯林，为左翼，攻乞得龟，克之，悉掳其众，乘胜拔其
国城，收其资用亿计，徙其人数万户以归。成帝即位，
加廆侍中，位特进。咸和五年，又加开府仪同三司，固
辞不受。廆尝从容言曰：“狱者，人命之所悬也，不可以
不慎；贤人君子，国家之基也，不可以不敬；稼穑者，国
之本也，不可以不急；酒色便佞，乱德之甚也，不可以
不戒。”乃著《家令》数千言，以申其旨。遣使与太尉陶侃
笺曰：“明公使君毂下，振德曜威，抚宁方夏，劳心文武，
士马无恙。钦高仰止，注情弥久。王涂崄远，隔以燕越，
每瞻江湄，延首遐外，天降艰难，祸害屡臻，旧都不守，
奄为卤庭。使皇舆迁幸，假势吴、楚，大晋启基，祚流万
世，天命未改，元象著明。是以义烈之士，深怀愤踊。猥
以功薄，受国殊宠，上不能扫除群羯，下不能身赴国
难，仍纵贼臣，屡逼京辇。王敦唱祸于前，苏峻肆毒于
后，凶暴过于董卓，恶逆甚于傕汜，普天率土，谁不同
忿？深怪文武之士，过荷朝荣，不能灭中原之寇，刷天
下之耻。君侯植根江阳，发曜荆衡，仗叶公之权，有包
胥之志，而令白公、伍员殆得极其暴窃，为丘明耻之。”
区区楚国，子重之徒，犹耻君弱，群臣不及，先大夫厉
己戒众，以服陈郑。越之种蠡，尚能弼佐句践，取威黄
池，况今吴土英贤比肩而不辅翼圣“主，陵江北伐，以
义声之直，讨逆暴之寇，檄命旧都之士，招怀存本之
人，岂不若因风振落，顿坂走轮哉！且孙氏之初，以长
沙之众摧破董卓，志匡汉室，虽中遇寇害，雅志不遂，
原其诚心，乃忽身命。”及权据杨越，外仗周、张，内凭顾、
陆，距魏赤壁，克取襄阳。自兹以降，世主相袭，咸能侵
逼徐豫，令魏朝旰食。不知今之江表，为贤儁匿智，藏
其勇略邪？将吕蒙凌统，高踪旷世哉！况今凶寇虐暴
中州，人士逼迫势促，其颠沛之危，甚于累卵。假号之
彊，众心所去，敌有衅矣，易可震荡。王郎、袁术，虽自诈
伪，皆基浅根微，祸不旋踵，此皆君侯之所闻见者矣。
王司徒清虚寡欲，善于全己，昔曹参亦崇此道，著画
一之称也。庾公居元舅之尊，处申伯之任，超然高蹈，
明智之权，廆于寇难之际，受大晋累世之恩，自恨绝
域，无益圣朝，徒系心万里，望风怀愤。今海内之望，足
为楚汉轻重者，惟在君侯。若戮力尽心，悉五州之众，
据兖、豫之郊，使向义之士，倒戈释甲，则羯寇必灭，国
耻必除。廆在一方，敢不竭命？孤军轻进，不“足使勒畏
首畏尾，则怀旧之士欲为内应，无由自发故也。故远
陈写，言不宣尽，廆使者遭风没海。”其后廆更写前笺，
并赍其东裔校尉封抽行、辽东相韩矫等三十馀人。
疏上，侃回曰：“自古有国有家，鲜不极盛而衰。自大晋
龙兴，克平㟭会，神武之略，迈踪前史。惠皇之末，后党
构难，祸结京畿，衅成公族”，遂使羯寇乘虚，倾覆诸夏旧都沦灭，山陵毁掘。人神悲悼，幽明发愤。昔𤞤狁之
彊，匈奴之盛，未有如今日羯寇之暴，跨蹑华裔，盗称
尊号者也。天祚有晋，挺授英杰。车骑将军慕容廆，自
弱冠莅国，忠于王室，明允恭肃，志在立勋。属海内分
崩，皇舆迁幸。元皇中兴，初唱大业；肃祖继统，荡平江
外。廆虽限以山海，隔以羯寇，翘首引领，系心京师，常
假寤寐，欲忧国忘身。贡篚相寻，连舟载路，戎不税驾，
动成义举。今羯寇滔天，怙其丑类，树基赵魏，跨略燕
齐。廆虽率义众，诛讨大逆，然管仲相齐，犹曰“宠不足
以御下”，况廆辅翼王室，有匡霸之功，而位卑爵轻，九
命未加，非所以宠异藩翰，敦奖殊勋者也。方今诏命
隔绝，王路崄远，贡使往来，动弥年载。今燕之旧壤，北
周沙漠，东尽乐浪，西暨代山，南极冀方，而悉为卤庭，
非复国家之域。将佐等以为宜远遵周室，近准汉初，
进封廆为燕王，行大将军事，上以总统诸部，下以割
损贼境，使冀州之人，望风向化。廆得祗承诏命，率合
诸国，奉辞裔逆，以成桓文之功。“苟利社稷，专之可也。
而廆固执谦光，守节弥高，每诏所加，让动积年，非将
佐等所能敦逼。今区区所陈，不欲苟相崇重，而愚情
至心，实为国计。”侃报抽等书，其略曰：“车骑将军，忧国
忘身，贡篚载路，羯贼求和，执使送之。西讨段国，北伐
塞外，远绥索头，荒服以献。惟北部未宾，屡遣征伐。又
知东方官号，高下齐班，进无统摄之权，退无等差之
降，欲进车骑为燕王，一二具之。夫功成进爵，古之成
制也。车骑虽未能为官摧勒，然忠义竭诚，今腾笺上
听，可不迟速，当任天台也。”朝议未定。八年，廆卒，乃止。
时年六十五，在位四十九年。帝遣使者策赠大将军、
开府仪同三司，谥曰襄。及儁僭号，伪谥武宣皇帝。
《慕容皝载记》：“皝字元真，廆第三子也。龙颜版齿，身长
七尺八寸，雄毅多权略，尚经学，善天文。廆为辽东公，
立为世子。建武初，拜为冠军将军、左贤王，封望平侯。
率众征讨，累有功。大宁末，拜平北将军，进封朝鲜公。
廆卒，嗣位，以平北将军行平州刺史，督摄部内。寻而
宇文乞得龟为其别部逸豆归所逐，奔”死于外。皝率
骑讨之，逸豆归惧而请和，遂筑榆阴、安晋二城而还。
初，皝庶兄建威、翰，骁武有雄才，素为皝所忌，母弟征
卤仁、广武昭并有宠于廆，皝亦不平之。及廆卒，并惧
不自容。至此，翰出奔段辽，仁劝昭举兵废皝，皝杀昭，
遣使按检仁之虚实，遇仁于险渎。仁知事发，杀皝使
东归平郭。皝遣其弟建武幼、司马佟焘等讨之。仁尽
众距战，幼等大败，皆没于仁。襄平令王冰、将军孙机
以辽东叛于皝，东裔校尉封抽、护军乙逸、辽东相韩
矫、元菟太守高诩等弃城奔还。仁于是尽有辽左之
地，自称车骑将军、平州刺史、辽东公宇文归段，辽及
鲜卑诸部并为之援。咸和九年，皝遣其司马封弈攻
鲜卑木堤于白狼，扬威淑虞攻乌丸悉罗侯于平堈，
皆斩之。材官刘佩攻乙连，不克。段辽遂寇徒河，皝将
张萌逆击，败之。辽弟兰与翰寇柳城，都尉石琮击败
之。旬馀，兰、翰复围柳城，皝遣宁远慕容汗及封弈等
救之。皝戒汗曰：“贼众气锐，难与争锋，宜顾万全，慎勿
轻进，必须兵集阵整，然后击之。”汗性骁锐，遣千馀骑
为前锋而进。封弈止之，汗不从，为兰所败，死者大半。
兰复攻柳城，为飞梯地道，围守二旬，石琮躬勒将士
出击，败之，斩首千五百级，兰乃遁归。是岁，成帝遣谒
者徐孟、闾丘幸等持节拜皝镇军大将军、平州刺史、
大单于、辽东公，持节、都督，承制封拜一如廆故事。皝
自征辽东，克襄平，仁所署居就令刘程以城降，新昌
人张衡执县宰以降。于是斩仁所置守宰，分徙辽东
大姓于棘城，置和阳、武次、西乐三县而归。咸康初，遣
封弈袭宇文别部涉弈于，大获而还。涉弈于率骑追
战于浑水，又败之。皝将乘海讨仁，群下咸谏，以海道
危阻，定从陆路。皝曰：“旧海水无凌，自仁反以来，冻合
者三矣。昔汉光武因滹沱之冰以济大业，天其或者
欲吾乘此而克之乎？吾计决矣，有沮谋者斩！”乃率三
军从昌黎践凌而进。仁不虞皝之至也，军去平郭七
里，𠋫骑乃告，仁狼狈出战，为皝所擒，杀仁而还。立籍
田于朝阳门东，置官司以主之。段辽遣其将李咏夜
袭武兴，遇雨引还，都尉张萌追击，擒咏。段兰拥众数
万屯于曲水亭，将攻柳城。宇文归入寇安晋，为兰声
援。皝以步骑五万击之，师次柳城，兰、归皆遁。遣封弈
率轻骑追击，败之，收其军实，馆谷二旬而还。谓诸将
曰：“二寇耻无功而归，必复重至，宜于柳城左右设伏
以待之。”遣封弈率骑潜于马兜山诸道。俄而辽骑果
至，弈夹击，大败之，斩其将荣保。遣兼长史刘斌、郎中
令阳景送徐孟等归于京师，使其世子儁伐段辽诸
城。封弈攻宇文别部，皆大捷而归。立“纳谏”之木，以开
《谠言》之路。后徙昌黎郡，筑好城于乙连东，使将军兰
勃戍之，以逼乙连。又城曲水，以为勃援。乙连饥甚，段
辽输之粟，兰勃要击，获之。辽遣将屈云攻兴国，与皝
将慕容遵大战于五官水上，云败，斩之，尽俘其众。封

开、阳骛、王宇、李洪、杜群、宋该、刘瞻、石琮、皇甫真、阳协、
宋晃、平熙、张泓等并为列卿将帅，起文昌殿，乘金根
车，驾六马，出入称警跸。以其妻段氏为王后，世子儁
为“太子”，皆如魏武、晋文辅政故事。皝以段辽屡为边
患，遣将军宋回称藩于石季龙，请师讨辽。季龙于是
总众而至。皝率诸军攻辽令支以北诸城，辽遣其将
段兰来距，大战败之，斩级数千，掠五千馀户而归。季
龙至徐无，辽奔密云山。季龙进入令支，怒皝之不会
师也，进军击之，至于棘城，戎卒数十万，四面进攻郡
县诸部叛应季龙者三十六城，相持旬馀，左右劝皝
降，皝曰：“孤方取天下，何乃降人乎！”遣子恪等率骑二
皝，晨出击之，季龙诸军惊扰，弃甲而遁。恪乘胜追之，
斩获三万馀级，筑戍凡城而还。段辽遣使诈降于季
龙，请兵应接。季龙遣其将麻秋率众迎辽。恪伏精骑
七千于密云山，大败之，获其司马阳裕，将军鲜于亮，
拥段辽及其部众以归。帝又遣使进皝为征北大将
军、幽州牧，领平州刺史，加散骑常侍，增邑万户，持节、
都督、单于公如故。皝前军帅慕容评败季龙将石成
等于辽西，斩其将呼延晃、张支，掠千馀户以归。段辽
谋叛，皝诛之。季龙又使石成入攻凡城，不克，进陷广
城。皝虽称燕王，未有朝命，乃遣其长史刘祥献捷京
师，兼言权假之意，并请大举讨平中原。又闻庾亮薨，
弟冰、翼继为将相，乃表曰：“臣究观前代昏明之主，若
能亲贤并建，则政致昇平；若亲党后族，必有倾辱之
祸。是以周之申伯，号称贤舅，以其身藩于外，不握朝
权。降及秦昭，足为令主。委信二舅，几至乱国。”逮于汉
武，推重田蚡，万机之要，无不决之。及蚡死后，切齿追
恨。成帝暗弱，不能自立，内惑艳妻，外恣五舅，卒令王
莽，坐取帝位。每览斯事，孰不痛惋！设使舅氏贤，若穰
侯、王凤，则但闻有二臣，不闻有二主。若其不才，则有
窦宪、梁冀之祸。凡此成败，亦既然矣。苟能易轨，可无
覆坠。陛下命世天挺，当隆晋“道，而遭国多难，殷忧备
婴，追述往事，至今焚灼。迹其所由，实因故司空亮居
元舅之尊，势业之重，执政裁下，轻侮边将，故令苏峻、
祖约不胜其忿，遂致败国。至令太后发愤，一旦升遐。
若社稷不灵，人神无助，豺狼之心，当可极耶？前事不
忘，后事之表。而中书监左将军冰等，内执枢机，外拥
上将，昆弟并”列，人臣莫畴。陛下深敦渭阳，冰等自宜
引领。臣常谓世主若欲崇显舅氏，何不封以藩国，丰
其禄赐，限其势利，使上无偏优，下无私论。如此荣辱，
何从而生，噂𠴲何辞而起？往者惟亮一人，宿有名望，
尚致世变，况今居之者，素无闻焉。且人情易惑，难以
户告。纵令陛下无私于彼，天下之人谁谓不私乎？臣
与冰等，名位殊班，出处悬邈，又国之戚昵，理应降悦，
以适事会。臣独矫抗此言者，上为陛下，退为冰计，疾
苟容之臣，坐鉴得失，颠而不扶，焉用彼相？昔徐福陈
霍氏之戒，宣帝不从，至令忠臣更为逆族。良由察之
不审，防之无渐。臣今所陈，可谓防渐矣。但恐陛下不
明臣之忠，不用臣之计，事过之日，“更处焦烂之后耳。
昔王章、刘向每上封事，未尝不指斥王氏，故令二子
或死或刑。谷永、张禹，依违不对，故容身苟免，取讥于
世。臣被发殊俗，位为上将，夙夜惟忧，罔知所报。惟当
外殄寇仇，内尽忠规，陈力输诚，以答国恩。臣若不言，
谁当言者？”又《与冰书》曰：“君以椒房之亲，舅氏之昵，总
据枢机，出内王命”，兼拥列将州司之位，昆弟网罗，显
布畿甸。自秦汉以来，隆赫之极，岂有若此者乎！以吾
观之，若功就事举，必享申伯之名；如或不立，将不免
梁、窦之迹矣。每观史传，未尝不宠恣母族，使执权乱
朝，先有殊世之荣，寻有负乘之累，所谓爱之适足以
为害。吾尝忿历代之主，不尽防萌终宠之术，何不业
以一土之封，令藩国相承，如周之齐、陈？如此则永保
南面之尊，复何黜辱之忧乎？窦武、何进，好善虚己，贤
士归心，虽为阉竖所危，天下嗟痛，犹有能履以不骄，
图国忘身故也。方今四海有倒悬之急，中夏逋僭逆
之寇，家有漉血之怨，人有复仇之憾，宁得安枕逍遥，
雅谈卒岁耶？吾虽寡德，过蒙先帝列将“之授，以数郡
之人，尚欲并吞彊寇。是以自顷迄今，交锋接刃，一时
务农，三时用武，而犹师徒不顿，仓有馀粟，敌人日畏，
我境日广，况乃王者之威，堂堂之势，岂可同年而语
哉！”冰见表及书，甚惧，以其绝远，非所能制，遂与何充
等奏听皝称燕王。其年，皝伐高句丽，王钊乞盟而还。
明年，钊遣其世子朝于皝。初，段辽之败也，建威翰奔
于宇文归，自以威名夙振，终不保全，乃阳狂恣酒，被
发歌呼。归信而不禁，故得周游自任。至于山川形便，
攻战要路，莫不练之。皝遣商人王车阴使察翰，翰见
车无言，抚膺而已。车还以白皝曰：“翰欲来也。”乃遣车
遗翰弓矢，翰乃窃归骏马，携其二子而还。皝将图石
氏，从容谓诸将曰：“石季龙自以安乐诸城守防严重，
城之南北必不设备。今若诡路出其不意，冀之北土
尽可破也。”于是率骑二万，出蠮螉塞，长驱至于蓟城进渡武遂津，入于高阳，所过焚烧积聚。倞徙幽、冀三
万馀户，使阳裕、唐柱等筑龙城，构宫庙，改柳城为龙
城县。于是成帝使兼大鸿胪郭希持节拜皝侍中、大
都督河北诸军事、大将军、燕王，其馀官皆如故。封诸
功臣百馀人。咸康七年，皝迁都龙城，率劲卒四万，入
自南陕，以伐宇文、高句丽。又使翰及子垂为前锋，遣
长史王宇等勒众万五千，从北置而进。高句丽王钊
谓皝军之从北路也，乃遣其弟武统精锐五万距北
置，躬率弱卒以防南陕。翰与钊战于木底，大败之，乘
胜遂入丸都，钊单马而遁。皝掘钊父利墓，载其尸并
其母妻珍宝，掠男女五万馀口，焚其宫室，毁丸都而
归。明年，钊遣使称臣于皝，贡其方物，乃归其父尸。宇
文归遣其相国莫浅浑伐皝，诸将请战，皝不许。浑以
皝为惮之，荒酒纵猎，不复设备。皝曰：“浑奢怠已甚，今
则可一战矣。”遣翰率骑击之，浑大败，仅以身免，尽俘
其众。皝躬巡郡县，劝课农桑，起龙城宫阙。寻又率骑
二万亲伐宇文归，以翰及垂为前锋。归使其骁将涉
弈于尽众距翰，皝驰遣谓翰曰：“弈于雄悍，宜小避之，
待寇势骄，然后取也。”翰曰：“归之精锐尽于此，今若克
之，则归可不劳兵而灭弈于，徒有虚名，其实易与耳。
不宜纵敌，挫吾兵气。”于是前战，斩《弈于》，尽俘其众归，
远遁漠北。皝开地千馀里，徙其部人五万馀落于昌
黎。改《涉弈于》城为威德城，行饮至之礼，论功行赏各
有差。以牧牛给贫家，田于宛中，公收其八，二分入私；
有牛而无地者，亦田宛中，公收其七，三分入私皝记
室参军封裕谏曰：“臣闻圣王之宰国也，薄赋而藏于
百姓，分之以三等之田，十一而税之，寒者衣之，饥者
食之，使家给人足，虽水旱而不为灾者，何也？”高选农
官，务尽劝课。人治周田百亩，亦不假牛力。力田者受
旌显之赏，惰农者有不齿之罚。又“量事置官，量官置
人，使官必称须，人不虚位。度岁入多少，裁而禄之。供
百寮之外，藏之太仓，三年之耕，馀一年之粟，以斯而
积，公用于何不足，水旱其如百姓何？”虽务农之令屡
发，二千石令长，莫有志勤在公，锐尽地利者。故汉祖
知其如此，以垦田不实，征杀二千石以十数。是以明、
章之际，号次升平。自永嘉丧乱，百姓流亡，中原萧条，
千里无烟，饥寒流陨，相继沟壑。先王以神武圣略，保
全“一方，威以殄奸，德以怀远，故九州之人，塞表殊类，
襁负万里，若赤子之归慈父。流人之多旧土，十倍有
馀，人殷地狭，故无田者十有四焉。殿下以英圣之资，
克广先业，南摧彊赵，东灭句丽，开境三千，户增十万，
继武阐广之功，有高西伯。宜省罢诸苑，以业流人，人
至而无资产者，赐之以牧牛。人既殿下”之人，牛岂失
乎？善藏者藏于百姓，如斯而已矣。迩者深副乐土之
望，中国之人，皆将《壶飧》奉迎，石季龙谁与居乎？且魏
晋虽道消之世，犹削百姓不至于七八，特官牛田者，
官得六分，百姓得四分。私牛而官田者与官中分，百
姓安之，人皆悦乐。臣犹曰非明王之道，而况增乎？且
水旱之厄，尧、汤所不免，“王者宜濬治沟浍，循郑白、西
门史起溉灌之法，旱则决沟为雨，水则入于沟渎，上
无云汉之忧，下无昏垫之患。句丽、百济及宇文、段部
之人，皆兵势所徙，非如中国，慕义而至，咸有思归之
心。今户垂十万，狭凑都城，恐方将为国家深害。宜分
其兄弟宗属，徙于西境诸城。抚之以恩，检之以法，使
不得散在居人，知国之虚实。今中原未平，资畜宜广，
官司猥多，游食不少。一夫不耕，岁受其饥，必取于耕
者而食之。一人食一人之力，游食数万，损亦如之，安
可以家给人足，治致升平？殿下降览古今之事多矣，
政之巨患，莫甚于斯。其有经略出世，才称时求者，自
可随须，置之列位。非此已往，其耕而食，蚕而衣，亦天
之道也。殿下圣性宽明，思言若渴，故人尽刍荛，有犯
无隐。前者参军王宪、大夫刘明，并竭忠献款，以贡至
言，虽颇有逆鳞，意在无责。主者奏以妖言犯上，致之
于法。殿下慈弘苞纳，恕其大辟，犹削黜禁锢，不齿于
朝。”其言是也，殿下固宜纳之；如其非也，宜亮其狂狷，
罪谏臣而求直言。亦犹北行“诣越，岂有得邪！右长史
宋该等，阿媚苟容，轻劾谏士，己无骨鲠，嫉人有之；掩
闭耳目，不忠之甚。四业者，国之所资，教学者有国盛
事。习战务农，尢其本也；百工商贾，犹其末耳。宜量军
国所须，置其员数，已外归之于农，教之战法。学者三
年无成，亦宜还之于农。不可徒充大员，以塞聪儁之
路。臣之所言当也，愿时速施行，非也，登加罪戮，使天
下知朝廷从善如流，罚恶不淹。王宪、刘明，忠臣也，愿
宥忤鳞之愆，收其药石之效。”皝乃令曰：“览封记室之
谏，孤实惧焉。君以黎元为国，黎元以谷为命。然则农
者，国之本也。而二千石令长，不遵孟春之令，惰农弗
劝。宜以尢不修辟者，措之刑法，肃厉属城。主者明详
推检，具状以闻。苑囿悉可罢之，以给百姓无田业者。
贫者全无资产，不能自存，各赐牧牛一头。若私有馀
力，乐取官牛垦官田者，其依魏晋旧法，沟洫溉灌，有
益官私，主者量造，务尽水陆之势。中州未平，兵难不息，勋诚既多，官僚不可以减也。待克平凶丑，徐更议
之。”百工商贾数四，佐与列将，速定大员，馀者还农。学
生不任训教者，亦除员、录。夫人臣关言于人主至难
也。妖妄不经之事，皆应荡然不问，择其善者而从之。
王宪、刘明，虽其罪应禁黜，亦犹孤之无大量也。可悉
复本官，仍居谏司。封生蹇蹇，深得王臣之体。《诗》不云
乎？“无言不酬。”其赐钱五万，明宣内外，有欲陈孤过者，
不拘贵贱，勿有所讳。时有黑龙、白龙各一，见于龙山，
皝亲率群寮观之，去龙二百馀步，祭以太牢，二龙交
首嬉翔，解角而去。皝大悦，还宫，赦其境内，号新宫曰
“和龙。”立龙翔佛寺于山上，赐其大臣子弟为官学生
者号“高门生。”立东庠于旧宫，以行乡射之礼，每月临
观，考试优劣。皝雅好文籍，勤于讲授，学徒甚盛，至千
馀人。亲造《太上章》以代《急就》，又著《典诫》十五篇，以教
胄子。慕容恪攻高句丽南苏，克之，置戍而还。三年，遣
其世子儁与恪率骑万七千车袭扶馀，克之，掳其王
及部众五万馀口以还。皝亲临东庠，考试学生，其经
通秀异者擢充近侍。以久旱，免百姓田租。罢成周、冀
阳、营丘等郡。以渤海人为兴集县，河间人为宁集县，
广平，魏郡人为兴平县，东莱，北海人为育黎县，吴人
为吴县，悉隶燕国。皝尝畋于西鄙，将济河，见一父老，
服朱衣，乘白马，举手麾皝曰：“此非猎所，王其还也。”秘
之不言，遂济河，连日大获。后见白兔，驰射之，马倒被
伤。乃说所见，辇而还宫。引儁属以后事。以永和四年
死，在位十五年，时年五十二。儁僭号，追谥文明皇帝。
《慕容儁载记》：“儁字宣英，皝之第二子也。初，廆尝言：‘吾
积福累仁，子孙当有中原。既而生儁。廆曰：‘此儿骨相
不恒，吾家得之矣’’。”及长，身长八尺二寸，姿貌魁伟，博
观图书，有文武干略。皝为燕王，拜儁假节、安北将军、
东裔校尉、左贤王、燕王世子。皝死，永和五年，僭即燕
王位。依《春秋》列国故事，称元年，赦于境内。是时，石季
龙死，赵、魏大乱，儁将图兼并之计，以慕容恪为辅国
将军，慕容评为辅弼将军，阳骛为辅义将军，慕容垂
为前锋都督、建锋将军，简精锐二十馀万以待期。是
岁，穆帝使谒者陈沉拜儁为使持节、侍中、大都督、都
督河北诸军事、幽冀并平四州牧、大将军、大单于、燕
王，承制封拜一如廆皝故事。明年，儁率三军南伐，出
自卢龙，次于无终。石季龙幽州刺史王午弃城走，留
其将王他守蓟。儁攻陷其城，斩他，因而都之。徙广甯、
上谷人于徐无，代郡人于凡城而还。及冉闵杀石祗，
僭称大号，遣其使人常炜聘于儁。儁引之观下，使其
记室封裕诘之曰：“冉闵养息常才，负恩篡逆，有何祥
应，而僭称大号？”炜曰：“天之所兴，其致不同。狼乌纪于
三王，麟龙表于汉、魏。寡君应天叙历，能无祥乎？且用
兵杀罚，哲王盛典，汤武亲行诛放，而仲尼美之。魏武
养于宦官，莫知所出，众不盈旅，遂能终成大功。逆寇
酷乱，苍生屠脍，寡君奋剑而诛除之，黎元获济，可谓
功格皇天，勋侔高祖，恭承乾命，有何不可？”裕曰：“石祗
去岁使张举请救，云玺在襄国，其言信不？又闻闵铸
金为己象，坏而不成，奈何言有天命？”炜曰：“诛寇之日，
在邺者略无所遗，玺何从而向襄国？此求救之辞耳。
天之神玺，实在寡君。且妖孽之徒，欲假奇眩众，或改
作万端，以神其事。寡君今已握乾符，类上帝，江海悬
诸掌，大业集于身，何所求虑而取信此乎！铸形之事，
所未闻也。”儁既锐信举言，又欣于闵铸形之不成也，
必欲审之。乃积薪置火于其侧，命裕等以意喻之。炜
神色自若，抗言曰：“结发已来，尚不欺庸人，况千乘乎！
巧诈虚言以救死者，使臣所不为也。直道受戮，死自
分耳。益薪速火，君之大惠。”左右劝儁杀之，儁曰：“古者
兵交，使在其间，此亦人臣常事。”遂赦之。遣慕容恪略
地中山，慕容评攻王午于鲁口。恪次唐城，冉闵将白
同、中山太守侯龛固守不下。恪留其将慕容彪攻之，
进讨常山。评次南安，王午遣其将郑生距评。评逆击，
斩之，侯龛逾城出降。恪进克中山，斩白同。儁军令严
明，诸将无所犯。闵章武太守贾坚率郡兵邀评战于
高城，擒坚于阵，斩首三千馀级。是岁，丁零翟鼠及冉
闵将刘准等率其所部降于儁，封鼠《归义王》，拜准左
司马。时鲜卑段勤初附于儁，其后复叛。儁遣慕容恪
及相国封弈讨冉闵于安喜，慕容垂讨段勤于绎幕。
儁如中山，为二军声势。闵惧，奔于常山，恪追及于泒
水。闵威名素振，众咸惮之。恪谓诸将曰：“闵师老卒疲，
实为难用。加其勇而无谋，一夫之敌耳，虽有甲兵，不
足击也。吾今分军作三部，掎角以待之。闵性轻锐，又
知吾军势非其敌，必出万死冲吾中军。吾今贯甲厚
阵，以俟其至。诸军但厉卒从旁，须其战合，夹而击之，
蔑不克也。”及战，败之，斩首七千馀级，擒闵送之，斩于
龙城。恪屯军滹沱，闵将苏亥遣其将金光率骑数千
袭恪，恪逆击，斩之，亥大惧，奔于并州。恪进据常山，段
勤惧而请降，遂进攻邺。闵将蒋干闭城距守。儁又遣
慕容评等率骑一万会攻邺。是时，燕巢于儁正阳殿
之西，椒生三雏，项上有竖毛。《凡城》献异鸟，五色成章
儁谓群寮曰：“是何祥也？”咸称：“燕者，燕鸟也。首有毛冠
者，言大燕龙兴，冠通天章甫之象也。巢正阳西椒者，
言至尊临轩，朝万国之征也。三子者，数应三统之验
也。神鸟五色，言圣朝将继五行之箓以御四海者也。”
儁览之大悦。既而蒋干率锐卒五千出城挑战，慕容
评等击败之，斩首四千馀级，干单骑还邺。于是群臣
劝儁称尊号，儁答曰：“吾历数之箓，宁有分邪？卿等苟
相褒举，以觊非望，实非寡德所宜闻也。”慕容恪封弈
讨王午于鲁口，降之。寻而慕容评攻克邺城，送冉闵
妻子寮属及其文物于中山。先是，蒋干以传国玺送
于建邺，儁欲神其事业，言历运在己，乃诈云闵妻得
之以献，赐号曰奉玺君。因以永和八年僭即皇帝位，
大赦境内，建元曰元玺，署置百官。以封弈为太尉，慕
容恪为侍中，阳骛为尚书令，皇甫真为尚书左仆射，
张希为尚书右仆射，宋活为中书监，韩恒为中书令，
其馀封授各有差。追尊廆为高祖武宣皇帝，皝为太
祖文明皇帝。时朝廷遣使诣儁，儁谓使者曰：“汝还白
汝天子，我承人乏，为中国所”推，已为帝矣。初，石季龙
使人探策于华山，得玉版，文曰：“岁在申酉，不绝如线；
岁在壬子，真人乃见。”及此，燕人咸以为儁之应也。改
司州为中州，置司隶校尉官。群下言：“大燕受命，上承
光纪，黑精之君，运历传属，代金行之后。宜行夏之时，
服周之冕，旗帜尚黑，牲牡尚元。”儁从之。其从行文武
诸藩使人及“登号之日者，悉增位三级。泒河之师，守
邺之军，下及战士，赐各有差。临阵战亡者，将士加赠
二等。士卒复其子孙殿中旧人，皆随才擢叙。”立其妻
可足浑氏为皇后，世子晔为皇太子。晋宁朔将军荣
胡以彭城、鲁郡叛降于儁。常山人李犊，聚众数千，反
于普壁垒，儁遣慕容恪率众讨降之。初，冉闵既败王
午自号安国王。午既死，吕护复袭其号，保于鲁口。恪
进讨，走之，遣前军悦绾追及于野王，悉降其众。姚襄
以梁国降于儁。以慕容评为都督秦、雍、益、梁、江、扬、荆、
徐、兖、豫、十州、河南诸军事，权镇于洛水；慕容彊为前
锋都督，都督荆、徐二州、缘淮诸军事，进据河南。儁自
和龙至蓟城，幽、冀之人以为东迁，互相惊扰，所在屯
结。其下请讨之。儁曰：“群小以朕东巡，故相惑耳。今朕
既至，寻当自定。然不虞之备，亦不可不为。”于是令内
外戒严。苻生河内太守王会、黎阳太守韩高以郡归
儁，晋兰陵太守孙黑、济北太守高柱、建兴太守高瓫
各以郡叛归于儁。初，儁车骑大将军、范阳公刘宁屯
据莸城，降于苻氏，至此率户二千诣蓟归罪，拜后将
军。《高句丽》王钊遣使谢恩，贡其方物。儁以钊为营州
诸军事、征东大将军、营州刺史，封乐浪公，王如故。儁
给事黄门侍郎申引上言曰：“夫名尊礼重，先王之制；
冠冕之式，代或不同。汉以萧、曹之功，有殊群辟，故剑
履上殿，入朝不趋。世无其功，则礼宜阙也。至于东宫，
体”此为仪。魏晋因循，制不纳舄。今皇储过谦，准同百
寮，礼卑逼下，有违朝式。太子有统天之重，而与诸王
齐冠远游，非所以辨章贵贱也。祭飨朝庆，宜正服衮
衣九文，冠冕九旒。又仲冬长至，太阴数终，黄锺产气，
绵微于下，此月闭关息旅，后不省方。《礼记》曰：“是月也，
事欲静，君子斋戒，去声色。”唯《周官》有“天子之南郊，从
八能”之说。或以有事至灵，非朝飨之节，故有乐作之
理。王者慎微，礼从其重。前来二至阙鼓，不宜有设。今
之铿锵，盖以常仪，二至之礼，事殊馀节，猥动金声，惊
越神气，施之宣养，实为未尽。又朝服虽是古礼，绛构
始于秦、汉，迄于今代，遂相仍准。朔望正旦，乃具衮舄。
礼，诸侯旅见，天子不得“终事者三，雨沾服失容，其在
一焉。今或朝日天雨，未有定仪，礼贵适时，不在过恭。
近以地湿，不得纳舄，而以衮襈改履。案《言》称朝服，所
以服之而朝，一体之间，上下二制，或废或存，实乖礼
意。大燕受命，侔踪虞夏，诸所施行，宜损益定之，以为
皇代永制。”儁曰：“其剑舄不趋。”事下太常参议，太子服
衮冕，冠九旒，超级逼上，未可行也。冠服何容一施一
废，皆可详定。初，段兰之子龛因冉闵之乱，拥众东屯
广固，自号齐王，称藩于建邺，遣书抗中表之仪，非儁
正位。儁遣慕容恪、慕容尘讨之。恪既济河，龛弟罴，骁
勇有智计，言于龛曰：“慕容恪善用兵，加其众旅既盛，
恐不可抗也。若顿兵城下，虽复请降，惧终不听，王但
固守。罴请率精锐距之，若其战捷，王可驰来追击，使
寇匹马无反。如其败也，遽出请降，不失千户侯也。”龛
弗从，罴固请行，龛怒杀之，率众三万来距恪。恪遇龛
于济水之南，与战，大败之，遂斩其弟钦，尽俘其众。恪
进围广固，诸将劝恪宜急攻之，恪曰：“军势有宜缓以
克敌，有宜急而取之。若彼我”势均，且有彊援，虑腹背
之患者，须急攻之，以速大利。如其我彊彼弱，外无寇
援，力足制之者，当羁縻守之，以待其毙。《兵法》“十围五
攻”，此之谓也。龛恩结贼党，众未离心，济南之战，非不
锐也，但其用之无术，以致败耳。今凭固天险，上下同
心，攻守势倍，军之常法。若其促攻，不过数旬，克之必
矣。但恐伤吾“士众。自有事已来，卒不获宁，吾每思之不觉忘寝，亦何宜轻残人命乎！当持久以取耳。”诸将
皆曰：“非所及也。”乃筑室反耕，严固围垒。龛所署徐州
刺史王腾、索头单于薛云降于恪。段龛之被围也，遣
使诣建邺请救，穆帝遣北中郎将荀羡赴之，惮寇彊
迁延，不敢进。攻，破阳都，斩王腾以归。恪遂克广固，以
龛为伏顺将军，徙鲜卑胡羯三千馀户于蓟，留慕容
尘镇广固，恪振旅而归。儁太子晔死，伪谥献怀。升平
元年，复立次子𬀩为皇太子，赦其境内，改元曰光寿。
遣其抚军慕容垂、中军慕容虔与护军平熙等率步
骑八万，讨丁零敕勒于塞北，大破之，俘斩十馀万级，
获马十三万匹，牛羊亿馀万。初，廆有骏马曰赭白，有
奇相逸力。石季龙之伐棘城也，皝将出避难，欲乘之，
马悲鸣蹄啮，人莫能近。皝曰：“此马见异先朝，孤常仗
之济难，今不欲者，盖先君之意乎？”乃止。季龙寻退，皝
益奇之。至是四十九岁矣，而骏逸不亏，儁比之于鲍
氏。骢命铸铜以图其象，亲为铭赞，儁勒其傍，置之蓟
城东掖门。是岁象成而马死。匈奴单于贺赖头率部
落三万五千降于儁，拜宁西将军、云中郡公，处之于
代郡、平舒城。晋太山太守诸葛攸伐其东郡，儁遣慕
容恪距战，王师败绩。北中郎将谢万先据梁、宋，惧而
遁归。恪进兵入寇河南，汝、颍、谯、沛皆陷，置守宰而还。
儁自蓟城迁于邺，赦其境内，缮修宫殿，复铜雀台。廷
尉监常炜上言：“大燕虽革命创制，至于朝廷铨谟，亦
多因循魏、晋，唯祖父不殓葬者，独不听官身清朝。斯
诚王教之首，不刊之式。然礼贵适时，世或损益，是以
高祖制《三章》之法而秦人安之。自顷中州丧乱，连兵
积年，或遇倾城之败，覆军之祸，坑师沉卒，往往而然。
孤孙茕子，十室而九兼三方岳峙，父子”异邦，存亡吉
凶，杳成天外。或便假一时，或依嬴博之制，孝子糜身
无补，顺孙心丧靡及，虽招魂虚葬，以叙罔极之情，又
《礼》无招葬之文，令不此载，若斯之流，抱琳琅而无申，
怀英才而不齿，诚可痛也。恐非明扬侧陋，务尽时珍
之道，吴起二陈之畴，终将无所展其才干。汉祖何由
免于平城之围，郅支之“首，何以悬于汉关？谨案《戊辰
诏书》，荡清瑕秽，与天下更始，以明维新之庆。五六年
间，寻相违伐，于则天之体，臣窃未安。”儁曰：“炜宿德硕
儒，练明刑法，览其所陈，良足采也。今六合未宁，丧乱
未已，又正当搜奇拔异之秋，未可才行兼举。且除此
条，听大同更议。”使昌黎、辽东二郡营起廆庙，范阳、燕
郡构皝庙，以其护军平熙领将作大匠，监造二庙焉。
苻坚平州刺史刘特率户五千降于儁。河间李黑聚
众千馀，攻掠州郡，杀枣彊令卫颜、儁长乐太守傅颜
讨斩之。“常山大树自拔，根下得璧七十，珪七十三，光
色精奇，有异常玉。儁以为岳神之命”，遣其尚书郎段
勤以太牢祀之。初，冉闵之僭号也，石季龙将李历、张
平、高昌等并率其所部称藩于儁，遣子入侍。既而投
款建邺，结援苻坚，并受爵位，羁縻自固，虽贡使不绝
而诚节未尽。吕护之走野王也，遣弟奉表谢罪于儁，
拜宁南将军、河内太守。又上党冯鸯自称太守，附于
张平。平屡言之，儁以平故，赦其罪，以为京兆太守。护、
鸯亦阴通京师。张平跨有新兴、雁门、西河、太原、上党、
上郡之地，垒壁三百馀，胡晋十馀万户，遂拜置征镇，
为鼎峙之势。儁遣其司徒慕容评讨平，领军慕舆根
讨鸯，司空阳骛讨昌，抚军慕容臧攻历。并州垒壁，降
者百馀所。以尚书右仆射悦绾为安西将军，领护匈
奴中郎将、并州刺史以抚之。平所署“征西诸葛骧镇
北苏象，宁东”乔庶、镇南石贤等率垒壁百三十八降
于儁。儁大悦，皆复其官爵。既而平率众三千奔于平
阳，鸯奔于野王，历走荥阳，昌奔邵陵，悉降其众。儁于
是复图入寇，兼欲经略关西，乃令州郡校阅见丁，精
覆隐漏，率户留一丁，馀悉发之，欲使步卒满一百五
十万，期明年大集，将进临洛阳，为三方节度。武邑刘
贵上书极谏，陈百姓凋弊，召兵非法，恐人不堪命，有
土崩之祸，并陈时政不便于时者十有三事。儁览而
悦之，付公卿博议，事多纳用。乃改为《三五占》兵，宽戎
备，一周，悉令明年季冬赴集邺都。是岁，晋将荀羡攻
山茌，拔之，斩儁太山太守贾坚。儁青州刺史慕容尘
遣司马悦明救之，羡师败绩，复陷山荏。儁立小学于
显贤里，以教胄子。封其子泓为济北王，冲为中山王。
䜩群臣于蒲池，酒酣赋诗，因谈经史，语及周太子晋，
潸然流涕，顾谓群臣曰：“昔魏武追痛仓舒，孙权悼登
无已。孤常谓二主缘爱称奇，无大雅之体。自晔亡以
来，孤鬓发中白，始知二主有以而然。卿等言晔定何
如也？孤今悼之，得无遗怪将来乎！”其司徒左长史李
绩对曰：“献怀之在东宫，臣为中庶子，既忝近侍，圣质
志业，臣实不敢不知。臣闻道备无愆，其唯圣人乎！先
太子大德有八，未见阙也。”儁曰：“卿言亦过矣，然试言
之。”绩曰：“至孝自天，性与道合，此其一也。聪敏慧悟，机
思若流，此其二也。沉毅好断，理诣无幽，此其三也。疾
谀亮物，雅悦直言，此其四也。好学爱贤，不耻下问，此
其五也。英姿迈古，艺业超时，此其六也。虚襟恭让，尊师重道，此其七也。轻财好施，勤恤民隐，此其八也。”儁
泣曰：“卿虽褒誉，然此儿若在，吾死无忧也。吾既不能
追踪唐、虞，官天下以禅有德，近模三王，以世传授。景
茂幼冲，器艺未举，卿以为何如？”绩曰：“皇太子天资岐
嶷，圣敬日跻，而八德閴然，二阙未补。雅好游田，娱心
丝竹，所以为损耳。”儁顾谓𬀩曰：“伯阳之言，药石之惠，
汝宜戢之。”因问高年疾苦，孤寡不能自存者，赐谷帛
有差。儁夜梦石季龙啮其臂，寤而恶之，命发其墓，剖
棺出尸，蹋而骂之曰：“死胡安敢梦生天子！”遣其御史
中尉约阳数其残酷之罪，鞭之，弃于漳水。诸葛攸又
率水陆二万讨儁，入自石门，屯于河渚。攸部将匡超
进据嵩萧馆，屯于新栅，又遣督护徐冏率水军三
千，泛舟上下，为东西声势。儁遣慕容评、傅颜等统步
骑五万，战于东阿，王师败绩，塞北七国贺兰涉勒等
皆降。俄而儁寝疾，谓慕容恪曰：“吾所疾惙然，当恐不
济。修短，命也，复何所恨。但二寇未除，景茂冲幼，虑其
未堪多难。吾欲远追宋宣，以社稷属汝。”恪曰：“太子虽
幼，天纵聪圣，必能胜残，刑措不可以乱正统也。”儁怒
曰：“兄弟之间，岂虚饰也！”恪曰：“陛下若以臣堪荷天下
之任者，宁不能辅少主乎！”儁曰：“若汝行周公之事，吾
复何忧！李绩清方忠亮，堪任大事，汝善遇之！”是时兵
集邺城，盗贼互起，每夜攻劫，晨昏断行。于是宽常赋，
设奇禁，盗贼有相告者。赐奉车都尉，捕诛贼首“木谷
和等百馀人，乃止。升平四年，儁死，时年四十二，在位
十一年。伪谥景昭皇帝，庙号烈祖，墓号龙陵。儁雅好
文籍，自初即位至末年，讲论不倦。览政之暇，唯与侍
臣错综义理。凡所著述四十馀篇。性严重，慎威仪，未
曾以慢服临朝。虽闲居燕处，亦无懈怠之色云。”
《慕容𬀩载记》：“𬀩字景茂，儁第三子也。”初封中山王，寻
立为太子。及儁死，群臣欲立慕容恪，恪辞曰：“国有储
君，非吾节也。”于是立𬀩。升平四年，僭即皇帝位，大赦
境内，改元曰建熙，立其母可足浑氏为皇太后。以慕
容恪为太宰、录尚书，行周公事；慕容评为太傅，副赞
朝政；慕舆根为太师；慕容垂为河南大都督、征南将
军、兖州牧、荆州刺史，领护南蛮校尉，镇梁国；孙希为
安西将军、并州刺史，傅颜为护军将军。其馀封授各
有差。𬀩既庸弱，国事皆委之于恪。慕舆根自恃勋旧，
骄傲有无上之心，忌恪之总朝权，将伺隙为乱，乃言
于恪曰：“今主上幼冲，母后于政，殿下宜虑杨骏、诸葛
元逊之变，思有以自全。且定天下者，殿下之功也。兄
亡弟及，先王之成制。过山陵之后，可废主上为一国
王，殿下践尊位，以建大燕，无穷之庆。”恪曰：“‘公醉乎？何
言之勃也！昔曹臧、吴札，并于家难之际，犹曰为君非
吾节’。况今储君嗣统，四海无虞，宰辅受遗，奈何便有
私议，公忘先帝之言乎？”根大惧，陈谢而退。恪以告慕
容垂，垂劝恪诛之，恪曰：“今新遭大凶，二寇伺隙，山陵
未建，而宰辅自相诛灭，恐乖远近之望，且可容忍。”之。
根与左卫慕舆干潜谋诛恪及评，因而篡位，入白可
足浑氏及𬀩曰：“太宰、太傅将谋为乱，臣请率禁兵诛
之，以安社稷。”可足浑氏将从之。𬀩曰：“二公，国之亲穆，
先帝所托，终应无此，未必非太师将为乱也。”于是使
其侍中皇甫真、护军傅颜收根等于禁中斩之，大赦
境内。遣傅颜率骑二万观兵河南，临淮而还，军威甚
盛。初，儁所署宁南将军吕护据野王，阴通京师，穆帝
以护为前将军、冀州刺史。儁死，谋引王师袭邺。事觉，
𬀩使慕容恪等率众五万讨之。傅颜言于恪曰：“护穷
寇假合，王师既临，则上下丧气，曾不敢窥兵中路，展
其螗螂之心，此则士卒摄魂败亡之验也。殿下前以
广固天险，守易攻难，故为长久之策。今贼形便，不与
往同，宜急攻之，以省千金之费。”恪曰：“护老贼，经变多
矣。观其为备之道，未易卒平。今圈之穷城，樵采路绝，
内无蓄积，外无彊援，不过十旬，其毙必矣。何必遽残
士卒之命，而趣一时之利哉！吾严濬围垒，休养将卒，
以重官美货间而离之，事淹势穷，其衅易动。我则未
劳而寇已弊，此为兵不血刃，坐以制胜也。”遂列长围
守之。护遣其将张兴率劲卒七千出战，傅颜击斩之。
自三月至八月，而野王溃。护南奔于晋，悉降其众，寻
复叛归于𬀩，𬀩待之如初，因遣傅颜与护率众据河
阴。颜北袭敕勒，大获而还。护攻洛阳，中流矢而死。将
军段崇收军北渡，屯于野王。𬀩遣其宁东慕容忠攻
陷荥阳，又遣镇南慕容尘寇长平。时晋冠军将军陈
祐戍洛阳，遣使请救，帝遣桓温援之。兴宁初，𬀩复使
慕容评寇许昌、悬瓠、陈城，并陷之，遂略汝南诸郡，徙
万馀户于幽、冀。𬀩豫州剌史孙兴上疏，请步卒五千
先图洛阳，𬀩纳之，遣其太宰司马悦希军于盟津，孙
兴分戍成皋，以为之声援。寻而陈祐率众奔陆浑，河
南诸垒悉陷于希。慕容恪攻陷金墉，害扬威将军沈
劲。以其左右中郎慕容筑为假节、征虏将军、洛州刺
史，镇金墉；慕容垂为都督荆、扬、洛、徐、兖、豫、雍、益、凉、秦
等十州诸军事、征南大将军、荆州牧，配兵一万，镇鲁
阳。时𬀩境内多水旱，慕容恪、慕容评并稽首归政，请逊位还第，曰：“臣以朽暗，器非经国，过荷先帝拔擢之
恩，又蒙陛下殊常之遇。猥以轻才，窃位宰录，不能上
谐阴阳，下釐庶政，致使水旱愆和，彝伦失序，辕弱任
重，夕惕唯忧。臣闻王者则天建国，辨方正位，司必量，
才，官惟德举，台傅之重，参理三光，苟”非其人，则灵曜
为亏。尸禄贻殃，负乘招悔，由来常道，未之或差。以姬
旦之勋圣，犹近则二公不悦，远则管蔡流言。况臣等
宠缘戚来，荣非才授，而可久点天官，尘蔽贤路。是以
中年拜表，披陈丹款，圣恩齿旧，未忍遐弃，奄冉偷荣，
愆责弥厚。自待罪鼎司，岁馀辰纪，忝冒宰衡，七载于
兹。虽乃心经略而思“不周务。至令二方干纪，跋扈未
庭，同文之咏，有惭盛汉，深乖先帝托付之规，甚违陛
下垂拱之义。臣虽不敏，窃闻君子之言，敢忘虞丘避
贤之美，辄循两疏知止之分。谨送太宰、大司马、太傅、
司徒章绶，惟垂昭许。”𬀩曰：“朕以不天，早倾乾覆，先帝
所托，唯在二公。二公懿亲硕德，勋高鲁卫，翼赞王室，
辅导朕躬，宣慈惠和，坐而待旦，虔诚夕惕，美亦至矣。
故能外扫群凶，内清九土，四海晏如，政和时洽。虽宗
庙社稷之灵，抑亦公之力也。今关右有未宾之氐，江
吴有遗烬之寇，方赖谋猷，混宁六合，岂宜虚己谦冲，
以违委任之重！王其割二疏独善之小，以成公旦复
衮之大。”恪、评等固请致政，𬀩曰：“夫建德者必以终善
为名，位命者则以功成为效。公与先帝开构洪基，膺
天明命，将廓夷群丑，绍复隆周之迹。灾眚横流，乾光
坠曜。朕以眇躬，猥荷大业，不能上成先帝遗志，致使
二寇游魂，所以功未成也，岂宜冲退！且古之王者，不
以天下为荣，忧四海若荷担，然后仁让之风行，则比
屋而可封。今道化未纯，鲸鲵未殄，宗社之重，非唯朕
身，公所忧也。当思所以宁济兆庶，靖难敦风，垂美将
来，侔踪周、汉，不宜崇饰常节，以违至公。”遂断其让表，
恪、评等乃止。𬀩镇律郎郭钦奏议，以𬀩承石季龙，水
为木德，𬀩从之。太和元年，𬀩遣抚军慕容厉攻晋泰
山太守诸葛攸，攸奔于淮南。厉悉陷兖州诸郡，置守
宰而还。慕容恪有疾，深虑𬀩政不在己，慕容评性多
猜忌，大司马之位，不能允授人望，乃召𬀩兄乐安王
臧谓之曰：“今劲秦跋扈，彊吴未宾，二寇并怀进取，但
患事之无由耳。夫安危在得人，国兴在贤辅。若能推
才任忠，和同宗盟，则四海不足图，二寇岂能为难哉！
吾以常才，受先帝顾托之重，每欲扫平关陇，荡一瓯
吴，庶嗣成先帝遗志，谢忧责于当年，而疾固弥留，恐
此志不遂，所以没有馀恨也。吴王天资英杰，经略超
时，司马职统兵权，不可以失人。吾终之后，必以授之。
若以亲疏次第，不以授汝，当以授冲。汝等虽才识明
敏，然未堪多难，国家安危，实在于此，不可昧利忘忧，
以致大悔也。”又以告评，月馀而死，其国中皆痛惜之。
先是，晋南阳督护赵弘以宛降于𬀩，𬀩遣其南中郎
将赵盘自鲁阳戍宛，至此。晋右将军桓豁攻宛，拔之，
赵盘退奔鲁阳，豁遣轻骑追盘，及于雉城，大战，败之，
执盘戍宛而归。苻坚将苻𫍲据陕降于𬀩，时有《图书》
云：“燕马当饮渭水。”坚恐𬀩乘衅入关，大惧，乃尽精锐
以备华阴。𬀩群下议欲遣兵救𫍲，因图关右。慕容评
素无经略，又受苻坚闲货，沮议曰：“秦虽有难，未易可
图。朝廷虽明，岂如先帝。吾等经略，又非太宰之匹，终
不能平秦也。但可闭关息旅，保宁疆场足矣。”𬀩魏尹
慕容德上疏曰：“先帝应天顺时，受命革代，方以文德
怀远，以一六合，神功未就，奄忽升遐。昔周文既没，武
王嗣兴。”伏惟陛下则天比德，揆圣齐功，方阐崇乾基，
纂成先志。逆氐僭据关陇，号同王者，恶积祸盈，自相
疑戮。衅起萧墙，势分四国，投诚请援，旬日相寻。岂非
凶运将终，数归有道，兼弱攻昧，取乱侮亡，机之上也。
今秦土四分，可谓弱矣。时来运集，天赞我也。天与不
取，反受其殃。吴、越之鉴，我之师也。宜应天人之会，建
牧野之旗，命皇甫真引并、冀之众，径趣蒲阪；臣垂引
许、洛之兵，驰解𫍲围。太傅总京都武旅，为二军后继；
飞檄三辅，仁声先路，获城即侯，微功必赏。此则郁概
待时之雄，抱志未伸之杰。必岳峙灞上，云屯陇下。天
罗既张，内外势合。区区僭竖，不走则降，《大同》之举，今
其时也。愿陛下独断“圣虑，无访仁人。”𬀩览表大悦，将
从之，评固执不许，乃止。苻𫍲知评、𬀩之无远略，恐救
师弗至，乃笺于慕容垂、皇甫真曰：“苻坚、王猛，皆人杰
也，谋为燕患，为日久矣。今若乘机不赴，恐燕之君臣
将有涌东之悔。”垂得书，私于真曰：“方为人患者，必在
于秦。主上富于春秋，未能留心政事，观太傅度略，岂
能抗苻坚、王猛乎！”真曰：“然。绕朝有云，谋之不从，可如
何？”𬀩仆射悦绾言于𬀩曰：“太宰政尚宽和，百姓多有
隐附。《传》曰：‘唯有德者可以宽临众，其次莫如猛’。今诸
军营户，三分共贯，风教陵弊，威纲不举。宜悉罢军封，
以实天府之饶；肃明法令，以清四海。”𬀩纳之。绾既定
制，朝野震惊，出户二十馀万。慕容评大不平，寻贼绾
杀之。晋大司马桓温、江州刺史桓冲、豫州刺史袁真
率众五万伐𬀩，前兖州刺史孙元起兵应之。温部将檀元攻胡陆，执𬀩宁东慕容忠。𬀩遣其将慕容厉与
温战于黄墟，厉师大败，单马奔还。高平太守徐翻以
郡归顺。温前锋朱序又破𬀩将傅颜于林渚，温军大
振，次于枋头。𬀩惧，谋奔和龙。慕容垂曰：“不然，臣请击
之。若战不捷，走未晚也。”乃以垂为使持节、南讨大都
督，慕容德为征南将军，率众五万距温，使其散骑侍
郎乐嵩乞师于苻坚。坚遣将军苟池率众二万，出自
洛阳，师于颍川，外为赴援，内实观隙，有兼并之志矣。
慕容德屯于石门，绝温粮漕。豫州刺史李邦率州兵
五千，断温馈运。温频战不利，粮运复绝，及闻坚师之
至，乃焚舟弃甲而退。德率劲骑四千，先温至襄邑东，
伏于涧中，与垂前后夹击，王师大败，死者三万馀人。
苟池闻温班师，邀击于谯，温众又败，死者万计。垂既
有大功，威德弥振，慕容评素不平之，垂又言“其将孙
盖等摧锋陷锐，宜论功超授”，评寝而不录。垂数以为
言，颇与评廷争可足。浑氏素恶垂，毁其战功，遂与评
谋杀垂。垂惧，奔于苻坚。先是，𬀩使其黄门侍郎梁琛
聘于坚，琛还，言于评曰：“秦扬兵讲武，运粟陕东，以琛
观之，无久和之理。兼吴王西奔，必有观衅之计，深宜
备之。”评曰：“不然，秦岂可受吾叛臣而不怀和好哉！”琛
曰：“邻国相并，有自来矣，况今并称大号，理无俱存。苻
坚机明好断，纳善如流。王猛有王佐之才，锐于进取。
观其君臣相得，自谓千载一时。桓温不足为虑，终为
人患者，其唯王猛乎！”𬀩、评不以为虞。皇甫真又陈其
事曰：“苻坚虽聘使相寻，托辅车为谕，然抗均邻敌，势
同战国，明其甘于取利，无慕善之心，终不能守信存
和，以崇久要也。顷来行人累续，兼师出洛川，夷险要
害，具之耳目。观虚实以措奸图，听风尘而伺国隙者，
寇之常也。又，吴王外奔，为之谋主，伍员之祸，不可不
虑。洛阳、并州、壶关诸城，并宜增兵益守，以防未兆。”𬀩
召评而谋之，评曰：“秦国小力弱，仗我为援。且苻坚庶
几善道，终不纳叛臣之言，不宜轻自扰惧，以动寇心
也。”𬀩从之。俄而坚遣其将王猛率众伐𬀩，攻慕容筑
于金墉，𬀩遣慕容臧率众救之。臧次荥阳，猛部将梁
成、洛州刺史邓羌与臧战于石门，臧师败绩，死者万
馀，遂相持于石门。筑以救兵不至，以金墉降于猛。梁
成又败慕容臧，斩首三千馀级，获其将军杨璩，臧遂
城新乐而还。桓温之败也，归罪于豫州刺史袁真。真
怒，以寿阳降𬀩。𬀩遣其大鸿胪温统署真为使持节、
散骑常侍、都督淮南诸军事、征南大将军、领护南蛮
校尉、扬州刺史，封宣城公。未至而真统俱卒。真党朱
辅立真子瑾为建威将军、豫州刺史，以固寿阳。时外
则王师及苻坚交侵，兵革不息；内则𬀩母乱政，评等
贪冒，政以贿成，官非才举，群下切齿焉。其尚书左丞
申绍上疏曰：“臣闻汉宣有言：‘与朕共治天下者，其唯
良二千石乎’？”是以特重此选，必妙尽英才，莫不拔自
贡士，历资内外，用能仁感猛兽，惠致群祥。今者守宰，
或擢自匹夫兵将之闲，或因宠戚，藉缘时会，非但无
闻于州闾，亦不经于朝廷。又无考绩，黜陟幽明。贪惰
为恶，“无刑戮之惧；清勤奉法，无爵赏之劝。百姓穷弊，
侵赇无已，兵士逋逃，乃相招为贼盗，风颓化替，莫相
纠摄。且吏多则政烦，由来常患。今之见户，不过汉之
一大郡，而备置百官，加之新立军号兼重，有过往时，
虚假名位，废弃农业，公私驱扰，人无聊生。宜并官省
职，务劝农桑。”秦吴二寇，僻僭一时，尚能任道捐情，肃
谐伪部，况大燕累圣重光，君临四海，而可美政或亏，
取陵奸寇哉？邻之有善，众之所望；我之不修，彼之愿
也。秦、吴狡猾，地居形胜，非唯守境而已，乃有吞噬之
心。中州丰实，户兼二寇，弓马之劲，秦晋所惮，云骑风
驰，国之常也。而比赴敌后，机兵不速济者，何也？皆由
赋法靡恒，役之非道，郡县“守宰，每于差调之际，无不
舍越殷彊，首先贫弱，行留俱窘，资赡无所，人怀嗟怨，
遂致奔亡。进阙供国之饶，退离蚕农之要，兵岂在多，
贵于用命。宜严制军科，务先饶复，习兵教战，使偏伍
有常，从戎之外，足营私业。父兄有陟岵之观，子弟怀
孔迩之顾，虽赴水火，何所不从。节俭约费，先王格谟，
去华敦朴，哲后恒宪。故周公戒成王以啬财为本，汉
文以皂帏变俗，孝景宫人，弗过千馀，魏武宠赐，不盈
十万。薄葬不坟，俭以率下，所以割肌肤之惠，全百姓
之力。”谨案后宫四千有馀，僮侍厮养，通兼十倍，日费
之重，价盈万金。绮縠罗纨，岁增常调，戎器弗营，奢玩
是务。令帑藏虚竭，军士无襜褕之赉。宰相侯王，“迭以
侈丽相尚。风靡之化，积习成俗，卧薪之谕，未足甚焉。
宜罢浮华非要之役，峻明婚姻丧葬之条，禁绝奢靡
浮烦之事，出倾宫之女，均商农之赋，公卿以下，以四
海为家，信赏必罚，纲维肃举者，温猛之首可悬之白
旗，秦、吴二主，可以礼之归命”，岂唯不复侵寇而已哉！
陛下若不远追汉宗弋绨之模，近崇先帝补衣之美。
臣恐颓风弊俗，亦革变靡途，《中兴》之歌，无以轸之弦
咏。又拓宇兼并，不在一城之地，控制戎裔者，怀之以
德。今鲁阳、上郡，重山之外，云阴之北，四百有馀，而未可以羁服塞表，为平寇之基，徒孤危托落，令善附内
骇。宜摄就并豫，以临二河，通接漕毂，拟之丘后，重晋
阳之戍，增南藩“之兵，战守之备，衒以千金之饵，蓄力
待时，可一举而灭。如其虔刘送死，俟入境而断之，可
令匹马不反。非唯绝二贼窥𨵦，乃是戡殄之要。惟陛
下览焉。”𬀩不纳。苻坚又使王猛、杨安率众伐𬀩，猛攻
壶关，安攻晋阳，𬀩使慕容评等率中外精卒四十馀
万距之。猛、安进师。潞川州郡盗贼大起，邺中多怪异，
𬀩忧惧，不知所为，乃召其使而问曰：“秦众何如？大师
既出，猛等能战否？”或对曰：“秦国小兵弱，岂王师之敌！
景略常才，又非太傅之匹，不足忧也。”黄门侍郎梁琛、
中书侍郎乐嵩进曰：“不然。《兵书》之义，计敌能斗，当以
算取之；若冀敌不斗，非万全之道也。庆郑有云：‘秦众
虽少，战士倍我’。众之多少，非可问也。且秦行师千里，
固战是求，何不战之有乎！”𬀩不悦。猛与评等相持，评
以猛悬军远入，利在速战，议以持久制之。猛乃遣其
将郭庆率骑五千，夜从闲道起火高山，烧评辎重，火
见邺中。评性贪鄙，鄣固山泉，卖樵鬻水，积钱绢如丘
陵，三军莫有斗志。𬀩遣其侍中兰伊让评曰：“王，高祖
之子也，宜以宗庙社稷为忧，奈何不务抚养勋劳，专
以聚敛为心乎！府藏之珍货，朕岂与王爱之！若寇军
冒进，王持钱帛安所置也？皮之不存，毛将安傅？钱帛
可散之三军，以平寇凯旋为先也。”评惧而与猛战于
潞川，评师大败，死者五万馀人，评等单骑遁还。猛遂
长驱至邺。坚复率众十万会猛攻𬀩。先是，慕容桓以
众万馀屯于沙亭，为评等后继，闻评败，引屯内黄。坚
遣将邓羌攻信都，桓率鲜卑五千退保和龙。散骑侍
郎徐蔚等率扶馀、《高句丽》及上党质子五百馀人，夜
开城门以纳坚军。𬀩与评等数十骑奔于昌黎。坚遣
郭庆追及𬀩于高阳。坚将巨武执𬀩，将缚之，𬀩曰：“汝
何小人而缚天子！”武曰：“我梁山巨武，受诏缚贼，何谓
天子邪！”遂送𬀩于坚。坚诘其奔状，𬀩曰：“狐死首丘，欲
归死于先人坟墓耳。”坚哀而释之，令还宫，率文武出
降。郭庆遂追评桓于和龙。桓杀其镇东慕容亮而并
其众，攻其辽东太守韩稠于平州，郭庆遣将军朱嶷
击桓，执而送之。坚徙𬀩及其王公以下并鲜卑四万
馀户于长安，封𬀩新兴侯，署为尚书。坚征寿春，以𬀩
为平南将军、别部都督。淮南之败，随坚还长安。既而
慕容垂攻苻丕于邺，慕容冲起兵关中，𬀩谋杀坚以
应之，事发，为坚所诛，时年三十五。及德僭称尊号，伪
谥幽皇帝。始廆以武帝太康六年称公，至𬀩四世。𬀩
在位二十一年，以海西公太和五年灭通廆、皝凡八
十五年。